CELEX: 62015TN0082
Language: bg
Date: 2015-02-20 00:00:00
Title: Дело T-82/15: Жалба, подадена на 20 февруари 2015 г. — InAccess Networks Integrated Systems/Комисия

11.5.2015   
            
            
               BG
            
            
               Официален вестник на Европейския съюз
            
            
               C 155/28
            
         Жалба, подадена на 20 февруари 2015 г. — InAccess Networks Integrated Systems/Комисия
   (Дело T-82/15)
   (2015/C 155/34)
   Език на производството: английски
   
      Страни
   
   
      Жалбоподател: InAccess Networks Integrated Systems — Applications Services for Telecommunication and Related Equipment Commercial and Industrial Co. SA (Amarousio, Гърция) (представители: J. Grayston, Solicitor, P. Gjørtler и G. Pandey, lawyers)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени следните актове, доколкото Общият съд приеме, че те пораждат правни последици и доколкото с тези актове се отхвърля допустимостта на жалбите, подадени от жалбоподателя по силата на споразумението за безвъзмездно финансиране с референтен номер на проекта 216837 ATRACO, сключено в контекста на Седмата рамкова програма на Европейската общност за научни изследвания, технологично развитие и демонстрационни дейности (2007 — 2013 г.), и имат за цел да задължат жалбоподателя да възстанови получените средства и да заплати неустойки:
               
                           —
                        
                        
                           решение на Комисията, съдържащо се в писмото от 11 декември 2014 г., с референтен номер ARES (2014) 4162021;
                        
                     
                           —
                        
                        
                           решение на Комисията, съдържащо се в дебитното известие от 23 октомври 2012 г., с референтен номер ARES (2012) 1248814;
                        
                     
                           —
                        
                        
                           решение на Комисията, съдържащо се в писмото от 7 декември 2012 г., без референтен номер.
                        
                     
         
               —
            
            
               да осъди Комисията да заплати разноските в настоящото производство.
            
         
      Правни основания и основни доводи
   
   В подкрепа на жалбата си, жалбоподателят излага четири правни основания.
   
               1.
            
            
               Първото правно основание е твърдение за нарушение на член 41, параграфи 1 и 2 oт Хартата на основните права на Европейския съюз и правото на изслушване
               Жалбоподателят изтъква, че Комисията е признала, че първоначалната процедура по одит е съдържала нарушение на правото му да бъде изслушан и че на това основание Комисията е решила да възобнови случая.
            
         
               2.
            
            
               Второто правно основание е твърдение за нарушение на член 41, параграф 1 oт Хартата на основните права на Европейския съюз и нарушение на оправданите правни очаквания на жалбоподателя
               Жалбоподателят изтъква, че решението за възобновяване на процедурата по одит е породило оправдани правни очаквания, че всяко ново решение ще бъде основано на факти, свързани със съществото на одита, а не на процесуални правила, приложими по отношение на представянето на документи в първоначалната процедура по одит.
            
         
               3.
            
            
               Третото правно основание е нарушение на член 41, параграф 2, буква в) oт Хартата на основните права на Европейския съюз поради недостатъчни изложени мотиви
               Жалбоподателят изтъква, че изложените от Комисията мотиви в решението ѝ за поправка са недостатъчни, тъй като засягат само един от двата спорни въпроса и само повърхностно посочват представените документи като недостатъчни.
            
         
               4.
            
            
               Четвъртото правно основание е явна грешка в преценката
               Най-сетне, жалбоподателят изтъква, че при липсата на каквито и да е документи за резултата от възобновената процедура по одит и следователно за възможността жалбоподателят да изложи позицията си преди да бъде прието ревизираното решение, решението на Комисията за възобновяване, а следователно и първоначалното решение за одит, трябва да се разглеждат като израз на явна грешка в преценката и като приети в нарушение на правото на жалбоподателя да бъде изслушан.